/* KOM/2010/0578 lopull. */ Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta





[pic] | EUROOPAN KOMISSIO | Bryssel 13.10.2010 KOM(2010) 578 lopullinen Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta (komission esittämä) PERUSTELUT Toukokuun 17. päivänä 2006 tehdyssä toimielinten sopimuksessa [1] määrätään, että Euroopan unionin solidaarisuusrahaston varoja voidaan ottaa käyttöön vuosittain enintään miljardi euroa ylittämällä rahoituskehyksen asianomaisten otsakkeiden enimmäismäärät. Rahastoon liittyvät tukikelpoisuusedellytykset on määritelty neuvoston asetuksessa (EY) N:o 2012/2002[2]. Portugali on hakenut tukea solidaarisuusrahastosta Madeiran saarta kohdanneiden maanvyörymien ja tulvien ja Ranska Xynthia-myrskyn vuoksi. Hakemukset on tehty helmikuussa 2010. Seuraavassa on esitetty hakemuksiin perustuvat arviot kokonaisvahinkojen määristä: (euroa) | Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Tuen ehdotettu kokonaismäärä | Portugali – Madeira, tulvat 2010 | 1 080 000 000 | 958 406 000 | 23 960 150 | 7 295 640 | 31 255 790 | Ranska – Xynthia-myrsky 2010 | 1 425 430 000 | 3 466 573 000 | 35 635 750 | - | 35 635 750 | Yhteensä | 66 891 540 | Tutkittuaan hakemukset[3],[4] ja otettuaan huomioon sen, minkä verran tukea rahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen lisävaroja edellyttävän otsakkeen sisällä komissio esittää, että Euroopan unionin solidaarisuusrahaston varoja otetaan käyttöön yhteensä 66 891 540 euroa, jotka kohdennetaan rahoituskehyksen otsakkeeseen 3 b. Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 26 kohdan mukaisesti. Se pyrkii näin varmistamaan molempien budjettivallan käyttäjien hyväksynnän sekä tarpeelle käyttää rahaston varoja että pyydetylle määrälle. Komissio kehottaa kumpaakin budjettivallan käyttäjää ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. Komissio esittää lisätalousarvioesityksen (LTE), jotta vuoden 2010 talousarvioon voidaan ottaa asianomaiset maksusitoumus- ja maksumäärärahat 17. toukokuuta 2006 tehdyn toimielinten sopimuksen 26 kohdan mukaisesti. Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta EUROOPAN PARLAMENTTI JA EUROOPAN UNIONIN NEUVOSTO, JOTKA ottavat huomioon 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] talousarviota koskevasta kurinalaisuudesta ja moitteettomasta varainhoidosta ja erityisesti sen 26 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[6], ottavat huomioon komission ehdotuksen[7], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan. (2) Toukokuun 17 päivänä 2006 tehdyn toimielinten sopimuksen mukaan rahaston varoja voidaan ottaa käyttöön enintään miljardi euroa vuodessa. (3) Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön. (4) Portugali on tehnyt hakemuksen rahaston varojen käyttöön ottamisesta maanvyörymien ja tulvien Madeiran saarella aiheuttaman katastrofin johdosta. (5) Ranska on tehnyt hakemuksen rahaston varojen käyttöön ottamisesta Xynthia-myrskyn aiheuttaman katastrofin johdosta, OVAT HYVÄKSYNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2010 otetaan käyttöön Euroopan unionin solidaarisuusrahaston varoja 66 891 540 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EYVL L 311, 14.11.2002, s. 3. [3] Tiedonanto komissiolle Portugalin tekemästä hakemuksesta, joka koskee Euroopan unionin solidaarisuusrahaston varojen käyttöönottoa (SEC(2010) 1147). [4] Tiedonanto komissiolle Ranskan tekemästä hakemuksesta, joka koskee Euroopan unionin solidaarisuusrahaston varojen käyttöönottoa (SEC(2010) 1149). [5] EUVL C 139, 14.6.2006, s. 1. [6] EYVL L 311, 14.11.2002, s. 3. [7] EUVL C […], […], s. […].